CELEX: 32014R0834
Language: hu
Date: 2014-07-22 00:00:00
Title: A Bizottság 834/2014/EU végrehajtási rendelete ( 2014. július 22. ) a közös agrárpolitika közös monitoring- és értékelési keretének alkalmazására vonatkozó szabályok megállapításáról

1.8.2014   
            
            
               HU
            
            
               Az Európai Unió Hivatalos Lapja
            
            
               L 230/1
            
         A BIZOTTSÁG 834/2014/EU VÉGREHAJTÁSI RENDELETE
   (2014. július 22.)
   a közös agrárpolitika közös monitoring- és értékelési keretének alkalmazására vonatkozó szabályok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2008/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 110. cikke (2) és (4) bekezdésére,
   mivel:
   
               (1)
            
            
               Az 1306/2013/EU rendelet közös monitoring- és értékelési keret kidolgozását írja elő a közös agrárpolitika (KAP) teljesítményének mérése céljából. A szóban forgó keret alkalmazásához szükség van olyan szabályok megállapítására, amelyek biztosítják, hogy rendszeres időközönként sor kerüljön a KAP megvalósítása terén elért haladásnak, valamint a szakpolitika eredményességének és hatékonyságának a kitűzött célok viszonylatában történő átfogó felmérésére. Ahhoz, hogy a tagállamok és a Bizottság következetes monitoring- és értékelési keretet hozhassanak létre, az 1306/2013/EU rendelet 110. cikkének (2) bekezdésében foglaltak szerint közös mutatókat kell meghatározni.
            
         
               (2)
            
            
               A mutatóknak kapcsolódniuk kell a KAP szerkezetéhez és célkitűzéseihez, továbbá mérhető tényezőkön kell alapulniuk. Következésképpen annak érdekében, hogy a KAP valamennyi szinten értékelhető legyen, több különböző mutatótípus meghatározására van szükség. A KAP által megvalósítandó, az 1306/2013/EU rendelet 110. cikkének (2) bekezdésében meghatározott legfontosabb közös célkitűzések tükröződése érdekében hatásmutatókat indokolt alkalmazni. A legfontosabb közös célkitűzések mindegyikén belül konkrétabb célkitűzések is megjelölhetők, amelyekre vonatkozóan eredménymutatókat kell meghatározni. Az említett konkrét célkitűzések közé a következők tartoznak: a mezőgazdasági üzemek jövedelmének növelése és a jövedelemingadozások mérséklése, a mezőgazdasági ágazat versenyképességének javítása, a piaci stabilitás megteremtése, a fogyasztói elvárásoknak való megfelelés, közjavak biztosítása és a környezet megóvása, az éghajlatváltozás hatásainak mérséklése és az azokhoz való alkalmazkodás, a mezőgazdasági termelés sokrétűségének fenntartása, valamint az Európai Mezőgazdasági Vidékfejlesztési Alap (EMVA) tekintetében meghatározott konkrét célkitűzések, nevezetesen az uniós vidékfejlesztési prioritások. A fentieken túlmenően a KAP eszközeinek gyakorlati alkalmazását olyan teljesítménymutatókra támaszkodva kell figyelemmel kísérni, amelyek alkalmasak a KAP operatív szintjének megjelenítésére.
            
         
               (3)
            
            
               Fontos biztosítani azt, hogy a tagállamok és a Bizottság hatékonyan és kellő időben használhassák a monitoring- és értékelési keretet. Ezért indokolt előírni a tagállamok számára, hogy a KAP monitoringjához és értékeléséhez szükséges információkat a vonatkozó rendeletekben megjelölt határidőkön belül nyújtsák be. Az indokolatlan adminisztratív terhek elkerülése céljából helyénvaló, hogy a Bizottság a lehető legnagyobb mértékben a már rendelkezésére bocsátott információkra támaszkodjon.
            
         
               (4)
            
            
               Az e rendeletben előírt intézkedések összhangban vannak a Mezőgazdasági Alapok Bizottságának véleményével,
            
         ELFOGADTA EZT A RENDELETET:
   1. cikk
   Mutatók
   A közös agrárpolitika (KAP) megvalósítása terén elért előrehaladásnak, valamint a KAP eredményességének és hatékonyságának az 1306/2013/EU rendelet 110. cikkének (2) bekezdésében említett szakpolitika célok viszonylatában történő felmérését lehetővé tévő mutatóknak mérhetőknek kell lenniük. E mutatók a következőket foglalják magukban:
   
               a)
            
            
               az e rendelet mellékletének 1. szakaszában meghatározott hatásmutatók, amelyek azon területekre vonatkoznak, ahol a KAP várhatóan hatást fog gyakorolni;
            
         
               b)
            
            
               az e rendelet mellékletének 2. szakaszában meghatározott eredménymutatók, amelyek a következő jogszabályok főbb eredményeinek tükrözésére szolgálnak:
               
                           i.
                        
                        
                           az Európai Parlament és a Tanács 1305/2013/EU rendelete (2);
                        
                     
                           ii.
                        
                        
                           az 1306/2013/EU rendelet;
                        
                     
                           iii.
                        
                        
                           az Európai Parlament és a Tanács 1307/2013/EU rendelete (3); valamint
                        
                     
                           iv.
                        
                        
                           az Európai Parlament és a Tanács 1308/2013/EU rendelete (4);
                        
                     
         
               c)
            
            
               az e rendelet mellékletének 3. szakaszában meghatározott teljesítménymutatók, amelyek a KAP kapcsolódó eszközeinek alkalmazására vonatkoznak;
            
         
               d)
            
            
               az e rendelet mellékletének 4. szakaszában említett kontextusmutatók, amelyek a KAP végrehajtását, eredményeit és teljesítményét várhatóan befolyásoló általános háttértendenciák vonatkozó szempontjait tükrözik.
            
         Az Európai Mezőgazdasági Vidékfejlesztési Alap (EMVA) monitoringjához és értékeléséhez a 808/2014/EU bizottsági végrehajtási rendeletben (5) meghatározott eredménymutatókat, teljesítménymutatókat és kontextusmutatókat kell használni.
   2. cikk
   Információszolgáltatás
   (1)   A tagállamok a KAP eszközeinek működésével kapcsolatos információkra vonatkozó jelentéstétel és értesítések tekintetében az 1305/2013/EU, az 1306/2013/EU, az 1307/2013/EU és az 1308/2013/EU rendeletben előírt határidőkön belül benyújtják a Bizottságnak a KAP teljesítményének monitoringjához és értékeléséhez szükséges információkat. A szóban forgó információknak pontosaknak és megbízhatóknak kell lenniük.
   (2)   A Bizottság a közös monitoring- és értékelési keret céljaira lehetőség szerint az alábbi, az információcserére szolgáló meglévő eszközökön keresztül már rendelkezésére bocsátott információkat használja:
   
               a)
            
            
               a KAP keretében működő eszközök alkalmazásával és a vonatkozó uniós környezetvédelmi jogszabályok végrehajtásával összefüggésben a Bizottság rendelkezésére bocsátott információk, értesítések és jelentések;
            
         
               b)
            
            
               a záróelszámolás céljára a Bizottság rendelkezésére bocsátott információk;
            
         
               c)
            
            
               az Eurostat rendelkezésére bocsátott információk.
            
         3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 549. o.
   
   
      (2)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
   
      (3)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
   
      (4)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
   
      (5)  A Bizottság 2014. július 17-i 808/2014/EU végrehajtási rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról (HL L 227., 2014.7.31., 18. o.).
   
      MELLÉKLET
      A KAP közös monitoring- és értékelési keretének mutatói
      1.   Az 1. cikk első albekezdésének a) pontjában említett hatásmutatók
      
      
                  1.
               
               
                  Mezőgazdasági vállalkozói jövedelem
               
            
                  2.
               
               
                  Mezőgazdasági tényezőjövedelem
               
            
                  3.
               
               
                  Teljes mezőgazdasági tényezőtermelékenység
               
            
                  4.
               
               
                  Európai uniós nyersanyagár-ingadozás
               
            
                  5.
               
               
                  Az élelmiszertermékek fogyasztói árának alakulása
               
            
                  6.
               
               
                  Mezőgazdasági áruforgalmi egyenleg
               
            
                  7.
               
               
                  A mezőgazdaságból származó kibocsátások
               
            
                  8.
               
               
                  A mezőgazdasági területek madárpopulációira vonatkozó mutató
               
            
                  9.
               
               
                  Jelentős természeti értéket képviselő gazdálkodás
               
            
                  10.
               
               
                  Mezőgazdasági célú vízkivétel
               
            
                  11.
               
               
                  Vízminőség
               
            
                  12.
               
               
                  A szántóföldek talajának szervesanyag-tartalma
               
            
                  13.
               
               
                  Víz által előidézett talajerózió
               
            
                  14.
               
               
                  Foglalkoztatási ráta a vidéki térségekben
               
            
                  15.
               
               
                  Szegénységi arány a vidéki térségekben
               
            
                  16.
               
               
                  Egy főre jutó GDP a vidéki térségekben
               
            2.   Az 1. cikk első albekezdésének b) pontjában említett eredménymutatók
      
      
                  1.
               
               
                  A közvetlen támogatás aránya a mezőgazdasági jövedelmen belül
               
            
                  2.
               
               
                  A mezőgazdasági jövedelem ingadozása
                  
                              —
                           
                           
                              a mezőgazdasági üzemek típusa szerint
                           
                        
                              —
                           
                           
                              gazdasági méret szerint
                           
                        
            
                  3.
               
               
                  Az élelmiszerláncban az elsődleges termelők vonatkozásában jelentkező hozzáadott érték
               
            
                  4.
               
               
                  Európai uniós mezőgazdasági kivitelek
                  
                              —
                           
                           
                              az európai uniós mezőgazdasági kivitelek részesedése a globális exportból
                           
                        
                              —
                           
                           
                              a végtermékek aránya az európai uniós mezőgazdasági kiviteleken belül
                           
                        
            
                  5.
               
               
                  Állami intervenció: az intervenció keretében felvásárolt és tárolt termékmennyiség %-os aránya az európai uniós össztermelésen belül
               
            
                  6.
               
               
                  Magántárolás: a magántárolás keretében tárolt termékmennyiség %-os aránya az európai uniós össztermelésen belül
               
            
                  7.
               
               
                  Export-visszatérítések: az export-visszatérítés igénybevételével kivitt termékmennyiség %-os aránya az európai uniós össztermelésen belül
               
            
                  8.
               
               
                  Európai uniós nyersanyagárak a világpiaci árakhoz viszonyítva (termékek szerinti bontásban)
               
            
                  9.
               
               
                  Az európai uniós minőségrendszerek keretében folytatott termelés értéke a mezőgazdasági és élelmiszer-termelés összértékéhez viszonyítva
               
            
                  10.
               
               
                  Az ökológiai gazdálkodás jelentősége
                  
                              —
                           
                           
                              az ökológiai termelésbe bevont földterület aránya a teljes mezőgazdasági hasznosítású területen (MHT) belül
                           
                        
                              —
                           
                           
                              az ökológiai módszerekkel tartott állatállomány aránya a teljes állatállományon belül
                           
                        
            
                  11.
               
               
                  A növénykultúrák változatossága
                  
                              —
                           
                           
                              a mezőgazdasági üzemekben (a mezőgazdasági üzemek száma a növénykultúrák száma és méret szerinti bontásban)
                           
                        
                              —
                           
                           
                              egy adott régióban
                           
                        
            
                  12.
               
               
                  A legelők aránya a teljes MHT-n belül
               
            
                  13.
               
               
                  Az ökológiai jelentőségű területek aránya a mezőgazdasági földterületen belül
               
            
                  14.
               
               
                  Azon területek aránya, amelyeken környezetbarátabbá válásra ösztönző gyakorlatokat alkalmaznak
               
            
                  15.
               
               
                  Mezőgazdasági művelés alatt álló talajokból származó nettó üvegházhatásúgáz-kibocsátás
               
            
                  16.
               
               
                  Szerkezeti diverzitás
                  
                              —
                           
                           
                              abszolút értékben
                           
                        
                              —
                           
                           
                              relatív értékben
                           
                        
            
                  17.
               
               
                  Az 808/2014/EU végrehajtási rendeletben meghatározott további eredménymutatók.
               
            3.   Az 1. cikk első albekezdésének c) pontjában említett teljesítménymutatók
      
      
         Közvetlen kifizetések
      
      
         Alaptámogatási rendszer
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Egységes területalapú támogatási rendszer
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Átmeneti nemzeti támogatás
      
      
                  —
               
               
                  A mezőgazdasági termelők száma
               
            
                  —
               
               
                  Az átmeneti nemzeti támogatással támogatott egységek (hektárok/állatok/egyéb) száma
               
            
         Átcsoportosítással nyújtható támogatás
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Ösztönzés a környezetbarátabbá válásra
      
      
                  —
               
               
                  Azon mezőgazdasági termelők száma, akiknek legalább egy, környezetbarátabbá válásra ösztönző kötelezettséget teljesíteniük kell
               
            
                  —
               
               
                  A szóban forgó mezőgazdasági termelők által bejelentett teljes hektárszám
               
            
         A környezetbarátabbá válásra való ösztönzéshez kapcsolódó mentesítések
      
      
                  —
               
               
                  A mentesített mezőgazdasági termelők száma a következők szerint csoportosítva: ökológiai gazdálkodást folytató termelők/a növénytermesztés diverzifikálására vonatkozó kötelezettség alól mentesített termelők/az ökológiai jelentőségű területekre vonatkozó kötelezettségek alól mentesített termelők
               
            
                  —
               
               
                  A szóban forgó mezőgazdasági termelők által bejelentett hektárszám (ökológiai gazdálkodást folytató termelők/a növénytermesztés diverzifikálására vonatkozó kötelezettség alól mentesített termelők/az ökológiai jelentőségű területekre vonatkozó kötelezettségek alól mentesített termelők szerinti bontásban)
               
            
         A növénytermesztés diverzifikálása
      
      
                  —
               
               
                  A növénytermesztés diverzifikálásában érintett mezőgazdasági termelők száma (2 növénykultúra; 3 növénykultúra)
               
            
                  —
               
               
                  a növénytermesztés diverzifikálásában érintett mezőgazdasági termelők által a szántóterületre vonatkozóan bejelentett hektárszám (2 növénykultúra; 3 növénykultúra)
               
            
         Állandó legelő
      
      
                  —
               
               
                  Az előírt arányba beszámító állandó legelővel rendelkező mezőgazdasági termelők száma
               
            
                  —
               
               
                  A mezőgazdasági termelők által bejelentett, az előírt arányba beszámító állandó legelők hektárszáma
               
            
                  —
               
               
                  A környezeti szempontból érzékenynek minősített területeken található állandó legelővel rendelkező mezőgazdasági termelők száma
               
            
                  —
               
               
                  A környezeti szempontból érzékeny állandó legelővel borított hektároknak a szóban forgó mezőgazdasági termelők által bejelentett száma
               
            
                  —
               
               
                  A környezeti szempontból érzékenynek minősített állandó legelők hektárszáma (összesen)
               
            
         Ökológiai jelentőségű területek
      
      
                  —
               
               
                  Az ökológiai jelentőségű területekre vonatkozó követelmények teljesítésére kötelezett mezőgazdasági termelők száma
               
            
                  —
               
               
                  Az ökológiai jelentőségű területekre vonatkozó követelmények teljesítésére kötelezett mezőgazdasági termelők által a szántóterület tekintetében bejelentett hektárszám
               
            
                  —
               
               
                  A mezőgazdasági termelők által ökológiai jelentőségű területként bejelentett hektárok száma, az ökológiai jelentőségű területek típusai szerinti bontásban
               
            
         Egyenértékűség
      
      
                  —
               
               
                  Az egyenértékű intézkedéseket alkalmazó mezőgazdasági termelők száma (tanúsítási rendszerek, illetve agrár-környezetvédelmi és éghajlattal kapcsolatos intézkedések)
               
            
                  —
               
               
                  Az egyenértékű intézkedéseket alkalmazó mezőgazdasági termelők által bejelentett hektárszám (tanúsítási rendszerek, illetve agrár-környezetvédelmi és éghajlattal kapcsolatos intézkedések)
               
            
         Fiatal mezőgazdasági termelők részére nyújtott támogatás
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Mezőgazdasági kistermelői támogatási rendszer
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Termeléstől függő önkéntes támogatás
      
      
                  —
               
               
                  A termeléstől függő önkéntes támogatásban részesülő kedvezményezettek száma (ágazatok szerinti bontásban)
               
            
                  —
               
               
                  Támogatható mennyiségek (hektárszám/az állatok száma, ágazatok szerinti bontásban)
               
            
                  —
               
               
                  Hektárszám
               
            
                  —
               
               
                  Az állatok száma
               
            
         A hátrányos természeti adottságú területekre vonatkozó támogatás
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         A gyapotágazatra vonatkozó nemzeti programok
      
      
                  —
               
               
                  A mezőgazdasági termelők száma
               
            
                  —
               
               
                  Hektárszám
               
            
         Piaci intézkedések
      
      
         Állami intervenció
      
      
                  —
               
               
                  Mennyiség
               
            
                  —
               
               
                  Időtartam
               
            
         Magántárolás
      
      
                  —
               
               
                  Mennyiség
               
            
                  —
               
               
                  Időtartam
               
            
         Export-visszatérítések
      
      
                  —
               
               
                  Az export-visszatérítés igénybevételével kivitt termékek mennyisége
               
            
         Rendkívüli intézkedések
      
      
                  —
               
               
                  [adott esetben]
               
            
         Termelői szervezetek
      
      
                  —
               
               
                  A termelői szervezetek, illetve termelői szervezetek társulásai által forgalmazott termelés %-os aránya
               
            
         Iskolai programok
      
      
                  —
               
               
                  Az iskolatejprogram végső kedvezményezettjeinek száma
               
            
                  —
               
               
                  Az iskolagyümölcs-program végső kedvezményezettjeinek száma
               
            
         Borágazat
      
      
                  —
               
               
                  Az újonnan telepített szőlőültetvények hektárszáma
               
            
                  —
               
               
                  A szerkezetátalakításon átesett szőlőültetvények hektárszáma
               
            
                  —
               
               
                  A borágazatban megvalósított promóciós projektek száma
               
            
                  —
               
               
                  A beruházási és innovációs intézkedésekkel kapcsolatos projektek száma
               
            
         Horizontális kérdések
      
      
         Kölcsönös megfeleltetés
      
      
                  —
               
               
                  A kölcsönös megfeleltetés alkalmazási körébe tartozó hektárok száma
               
            
                  —
               
               
                  A kölcsönös megfeleltetés alkalmazási körébe tartozó KAP-kifizetések aránya
               
            
         Minőségpolitika
      
      
                  —
               
               
                  Földrajzi árujelzők a borágazatban
               
            
                  —
               
               
                  Az újonnan bejegyzett oltalom alatt álló eredetmegjelölések, oltalom alatt álló földrajzi jelzések és hagyományos különleges termékek száma ágazatonként
               
            
         Ökológiai gazdálkodás
      
      
                  —
               
               
                  Hektárszám (összesen és átállási szakaszban)
               
            
                  —
               
               
                  Az ökológiai ágazatban tevékenykedő tanúsított bejegyzett szereplők száma
               
            
         Promóciós politika
      
      
                  —
               
               
                  A programok száma (az EU-ban és az EU-n kívül)
               
            
                  —
               
               
                  Az új javaslattevő szervezetek száma
               
            
         Mezőgazdasági tanácsadó rendszer
      
      
                  —
               
               
                  A tanácsadási szolgáltatást igénybe vevő mezőgazdasági termelők száma
               
            
         Vidékfejlesztés
      
      Az 808/2014/EU végrehajtási rendeletben meghatározott teljesítménymutatók.
      4.   Az 1. cikk első albekezdésének d) pontjában említett kontextusmutatók
      
      Az 808/2014/EU végrehajtási rendeletben (IA RD) meghatározott mutatók.